open-index/open-wikipedia-markdown huggingface dataset:
יחסי אוסטרליה–תימן

**יחסי אוסטרליה–תימן** הם היחסים הדיפלומטיים שבין **[[אוסטרליה|הקהילייה של אוסטרליה]]** לבין **[[תימן|הרפובליקה התימנית]]**.

## סקירה כללית
לאוסטרליה יש מערכת יחסים דו-צדדית מוגבלת אך ידידותית המבוססת על שיתוף פעולה באמצעות פורומים בינלאומיים, כולל ה-IORA. מאז 2015, אוסטרליה סיפקה 40.25 מיליון דולר לתימן בסיוע הומניטרי באמצעות סוכנויות האו"ם. סיוע זה סיפק מזון, מחסה, מים, תברואה, שירותי בריאות והגנה לאנשים שנפגעו מאלימות.

## סחר והשקעות
הסביבה הביטחונית בתימן הקשתה מאוד על התפתחות הקשרים המסחריים. הסחר עם תימן נותר מוגבל, ומורכב בעיקר מייצוא חיטה אוסטרלי.

## נציגויות דיפלומטיות
* אוסטרליה מיוצגת בתימן באמצעות שגרירותה בריאד, ערב הסעודית.
* תימן מחזיקה באוסטרליה קונסוליה כללית בסידני.

## קישורים חיצוניים

* יחסי אוסטרליה–תימן, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
מבשם

**מבשם** הוא דמות מקראית, בנו של ישמעאל. למבשם היו 11 אחים: נביות, קדר, אדבאל, משמע, דומה, משא, חדד, תימא, יטור, נפיש, קדמה, בשמת.

בדברי הימים מוזכר מבשם ברשימת צאצאי שמעון, מה שגרם להשערה שצאצאי שמעון התחתנו עם צאצאי ישמעאל.

פירוש השם מבשם הוא בושם.

## הערות שוליים

קטגוריה:בני ישמעאל
רשות ניקוז כרמל

**רשות ניקוז כרמל** היא רשות ניקוז ותאגיד סטטוטורי, אשר אחראית על ניקוז וטיפוח הנחלים באופן חיפה לחדרה. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא אריה שרון. המנהל הכללי הוא משה אייל שני. שטח רשות הניקוז כרמל הוא כחצי מיליון דונם, והיא הקטנה בארץ. הנחלים המרכזיים העוברים בשטח הרשות הם: דליה, עדה, תנינים, מהר"ל, ונעמן. משרדי הרשות ממוקמים בקיבוץ עין כרמל.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

מבין הפרויקטים שקידמה הרשות, ניתן למנות את:
* בלימת דליפת שמנים לנחל נעמן
* פיתוח נחל תנינים והסדרתו
* בנייה ותחזוקה של שבילי אופניים בנחלים השונים

## רשויות מקומיות בשטח הרשות
* הערים חיפה, טירת כרמל, זכרון יעקב, פרדס חנה כרכור וחדרה
* המועצות המקומיות עוספיא, דאליית אל כרמל, ג'סר א-זרקא, פוריידיס, אור עקיבא, כפר קרע ובנימינה-גבעת עדה
* המועצות האזוריות חוף כרמל, מגידו, אלונה ומנשה
* קיסריה

## קישורים חיצוניים
* 

## הערות שוליים

כרמל
קטגוריה:עספיא
קטגוריה:אור עקיבא
קטגוריה:חיפה
קטגוריה:טירת כרמל
קטגוריה:חדרה
קטגוריה:מועצה אזורית חוף הכרמל
קטגוריה:מועצה אזורית אלונה
קטגוריה:מועצה אזורית מנשה
קטגוריה:מועצה אזורית מגידו
קטגוריה:זכרון יעקב
קטגוריה:פרדס חנה-כרכור
רשות ניקוז ונחלים גליל מערבי

**רשות ניקוז ונחלים גליל מערבי** היא תאגיד סטטוטורי, אשר אחראי על ניקוז ושמירה על הנחלים בגליל המערבי. רשות הניקוז כפופה להנהלת ומליאת הרשות. הרגולטורים של הרשות הם משרד החקלאות והמשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש מועצת מטה אשר לשעבר, יורם ישראלי. המנהלת הכללית היא אורלי גבישי-סוטו. שטח רשות ניקוז ונחלים גליל מערבי הוא 820,000 דונם שמאכלסים 450 אלף תושבים. הנחלים המרכזיים שעוברים בשטח הרשות הם חילזון, פקיעין, שגור, כבול, בית העמק, נעמן, געתון, בצת, כזיב, שעל ויסף.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

מבין הפרויקטים שקידמה הרשות, ניתן למנות את:
* הטיפול בההצפות בחורף 20–2019 וטיפולי מניעה בחורף שלאחר מכן.
* הקמת מתקן ויסות מחצבת יחיעם.
* הקמת סכר אושרת

## רשויות מקומיות בשטח הרשות
רשות ניקוז גליל מערבי מכילה בשטחה ארבעים ואחת רשויות מקומיות – יותר מכל רשות ניקוז אחרת בארץ.
* **ערים**: כרמיאל, מעלות-תרשיחא, עכו, סח'נין, טמרה, קריית מוצקין, קריית ביאליק ונהריה
* **מועצות מקומיות**: ירכא, כאוכב אבו אל-היג'א, בית ג'ן, אעבלין, כפר ורדים, יאנוח-ג'ת, דיר אל-אסד, דיר חנא, כאבול, כסרא-סמיע, מג'ד אל-כרום, אבו סנאן, בענה, שעב, מזרעה, ג'וליס, ג'דיידה-מכר, פקיעין, מעיליא, שלומי, ראמה, עראבה, פסוטה, סאג'ור, נחף וחורפיש
* **מועצות אזוריות**: מטה אשר, מעלה יוסף, מרום גליל ומשגב

## קישורים חיצוניים
* 

## הערות שוליים

גליל מערבי
קטגוריה:בית ג'ן
קטגוריה:ג'וליס
קטגוריה:חורפיש
קטגוריה:ירכא
קטגוריה:כסרא-סמיע
קטגוריה:מגדל תפן
קטגוריה:מועצה אזורית מטה אשר
קטגוריה:מועצה אזורית מעלה יוסף
קטגוריה:מועצה אזורית מרום הגליל
קטגוריה:מועצה אזורית משגב
קטגוריה:מעלות-תרשיחא
קטגוריה:נהריה
קטגוריה:סח'נין
קטגוריה:עכו
קטגוריה:קריית ביאליק
קטגוריה:קריית מוצקין
קטגוריה:ראמה (יישוב)
קטגוריה:שלומי
ג'ורג' וילסון

**ג'ורג' אליסון וילסון** (באנגלית: **George Allison Wilson**; 1 באפריל 1884 – 8 בספטמבר 1953) היה פוליטיקאי אמריקאי, שכיהן כמושל מדינת איווה בשנים 1939–1943, ולאחר מכן ייצג אותה בסנאט של ארצות הברית בין השנים 1943–1949.

## ביוגרפיה
וילסון נולד בחווה חקלאית בסמוך לעיירה מנלו שבאיווה, ולמד בבתי ספר כפריים ובמכללת גרינל. בשנת 1907 השלים את לימודיו הגבוהים בבית הספר למשפטים של אוניברסיטת איווה, ובאותה השנה התקבל ללשכת עורכי הדין של המדינה. כעבור זמן מה החל להתמקצע כעורך דין בדה מוין. בין השנים 1912–1914 היה עוזר התובע המחוזי במחוז פולק, ואז מ-1915 עד 1916 היה התובע המחוזי בעצמו. ב-1917 החל את כהונתו כשופט מחוזי, תפקיד אשר מילא עד 1921, ובמשך עשור היה חבר הסנאט המדינתי באיווה מ-1925 עד 1935.

בשנת 1936, מושל איווה הדמוקרטי קלייד הרינג, בחר להתמודד  לסנאט של ארצות הברית במקום לכהונה נוספת כמושל. בבחירות מקדימות, שהתקיימו במפלגה הרפובליקנית, זכה וילסון במועמדות מפלגתו לתפקיד המושל, אך הוא הובס בבחירות הכלליות על ידי נלסון קראשל, בפער של פחות מ-3,000 קולות. ב-1938 התמודד וילסון בשנית מול קראשל, והפעם הצליח לגבור עליו וגרף 52.7% מקולות הבוחרים.

בבחירות 1940 נבחר מחדש לכהונה שנייה כמושל, ושוב זכה באותו אחוז מהקולות מול ג'ון ולנטיין הדמוקרטי. זאת לאחר שזכה מחדש במועמדות המפלגה הרפובליקנית אחרי מערכת בחירות מקדימות עיקשת, מצד Harold Royce Gross לימים חבר בית הנבחרים של ארצות הברית. במקום להתמודד לתקופת כהונה שלישית ב-1942, החליט וילסון להתמודד נגד הסנאטור הדמוקרטי המכהן קלייד הארינג, ובסופו של דבר הדיח אותו מהתפקיד. ב-14 בינואר 1943 וילסון הושבע לתפקידו, וכהונתו נמשכה עד ינואר 1949. במהלך כהונתו היה וילסון חבר בוועדת הכוחות המזוינים וכן בוועדת העסקים הקטנים והיזמות.

בשנת 1948, הסנאטור גאי מארק ג'ילט, שבבחירות 1944 כשל בניסיונו להיבחר מחדש, התמודד נגד וילסון בבחירות הכלליות. וילסון היה צפוי לנצח. עם זאת, בשנה שבה נשיא ארצות הברית הארי טרומן ודמוקרטים רבים אחרים הפתיעו את הפרשנים הפוליטיים, ג'ילט הביס את וילסון בלמעלה מ-150,000 קולות.

ב-1953 הלך וילסון לעולמו, ונטמן בבית העלמין גלנדייל שבדה מוין.

## קישורים חיצוניים
* 

## הערות שוליים

קטגוריה:אמריקאים ילידי איווה
קטגוריה:בוגרי מכללת גרינל
קטגוריה:בוגרי בית הספר למשפטים באוניברסיטת איווה
קטגוריה:שופטי בתי המשפט של מדינת איווה
קטגוריה:חברי האספה הכללית של איווה
קטגוריה:מושלי איווה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מאיווה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1884
קטגוריה:אמריקאים שנפטרו ב-1953
ATLiens

**ATLiens** הוא אלבום האולפן השני של צמד ההיפ הופ האמריקאי אאוטקאסט. האלבום יצא לאור ב-27 באוגוסט 1996, על ידי חברות התקליטים לה-פייס רקורדס ואריסטה רקורדס.

## רקע והפקה
בין השנים 1995 ל-1996 הקליטו אאוטקאסט את האלבום בסשנים במספר אולפנים באטלנטה - בוסטאון, דופלר, PatchWerk, דרגון דרגון ו-LaCoCo, כמו גם אולפני Chung King ו-Sound On Sound בניו יורק.

האלבום כולל צלילי הפקה בהשראת החלל החיצון, כאשר אאוטקאסט והמפיקים אורגנייזד נויז משלבים אלמנטים של דאב, רוק פסיכדלי וגוספל בקומפוזיציות. בכמה שירים, מופיעים הניסיונות הראשונים של הצמד להפיק מוזיקה בעצמם. מבחינה לירית, הצמד דן במגוון רחב של נושאים, כולל החיים העירוניים כמניעים, התבוננות פנימית קיומית וחיים מחוץ לכדור הארץ. שם האלבום הוא הלחם בסיסים של "ATL" (קיצור של אטלנטה) ו"חייזרים" (aliens), שהתפרש על ידי המבקרים כפרשנות על תחושת הבידוד מהתרבות האמריקאית.

## הצלחה
האלבום הגיע היישר אל המקום השני במצעד הבילבורד 200, ומכר קרוב ל-350,000 עותקים בשבועיים הראשונים לצאתו. האלבום זכה לשבחים מהמבקרים עם צאתו, ששיבחו את תוכנו הלירי. האלבום זכה בתואר הפלטינה הכפולה מטעם איגוד תעשיית ההקלטות האמריקאי, על מכירת שני מיליון עותקים בארצות הברית. האלבום תואר על ידי כתבי עת ומבקרים שונים כאחד מאלבומי ההיפ הופ הגדולים בכל הזמנים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אאוטקאסט
קטגוריה:אלבומים באנגלית
קטגוריה:אלבומים שהופקו על ידי אורגנייזד נויז
קטגוריה:אלבומים שהופקו על ידי אנדרה 3000
קטגוריה:אלבומי חברת אריסטה רקורדס
קטגוריה:אלבומי חברת לה-פייס רקורדס
הבחירות לנשיאות איראן 1980

**הבחירות לנשיאות איראן 1980** נערכו ב-25 בינואר 1980, והיו הבחירות  הראשונות לתפקיד נשיא איראן. הן התקיימו כשנה לאחר המהפכה האיראנית שבה הודח השאה, מוחמד רזה פהלווי.

במערכת הבחירות ניצח המועמד העצמאי, אבולחסן בני-סדר, לאחר שקיבל כ-76% מהקולות.

## מועמדים
מספר המועמדים שנרשמו לקראת הבחירות היו כ-124 מועמדים, אך רק 96 מהם הורשו להתמודד, בסופו של דבר היו 8 מועמדים בלבד להם היה ניתן להצביע ביום הבחירות.

## תוצאות הבחירות

## קישורים חיצוניים

## הערות שוליים

קטגוריה:המהפכה האיראנית
1980
קטגוריה:1980 בפוליטיקה
קטגוריה:1980 באיראן
Southernplayalisticadillacmuzik

**Southernplayalisticadillacmuzik** הוא אלבום הבכורה של צמד ההיפ הופ האמריקאי אאוטקאסט. האלבום יצא לאור ב-26 באפריל 1994, על ידי חברות התקליטים לה-פייס רקורדס ואריסטה רקורדס.

## רקע והפקה
לאחר שהתיידדו זה עם זה ב-1992, הראפרים אנדרה 3000 וביג בוי המשיכו להקליט מוזיקה כצמד ועבדו עם צוות ההפקה "אורגנייזד נויז", מה שהוביל לחתימתם בלייבל "לה-פייס רקורדס". האלבום הופק על ידי הצוות והוקלט באולפני Dungeon, D.A.R.P., Purple Dragon, Bosstown ו-Doppler באטלנטה.

האלבום הוא מסוגת ההיפ הופ הדרומי , ומציג כלי חי בהפקת ההיפ הופ שלו ואלמנטים מוזיקליים מסוגות הפאנק והנשמה. מתוך רצון להצהיר על החיים העירוניים כאפרו-אמריקאים בדרום, הצמד כתבו והקליטו את האלבום כנערים והתייחסו לנושאי הגילאים בשירי האלבום. הם גם שילבו הוקים שחוזרים על עצמם וסלנג דרומי במילים שלהם.

## הצלחה
האלבום הגיע בשיאו למקום ה-20 במצעד הבילבורד 200, ובסופו של דבר זכה בתואר הפלטינה מטעם איגוד תעשיית ההקלטות האמריקאי. האלבום זכה לביקורות חיוביות מצד המבקרים ועזר להבחין בהיפ הופ הדרומי כסצנת היפ הופ מהימנה, בין הדומיננטיות בשוק ההיפ הופ בחוף המזרחי. האלבום תואר מאז על ידי עיתונאי מוזיקה רבים כאלבום מוזיקה חשוב הן בהיפ הופ והן בסצנה המוזיקלית של אטלנטה.

### דירוגים

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-1994
קטגוריה:אלבומי אאוטקאסט
קטגוריה:אלבומים באנגלית
קטגוריה:אלבומים שהופקו על ידי אורגנייזד נויז
קטגוריה:אלבומי חברת אריסטה רקורדס
קטגוריה:אלבומי חברת לה-פייס רקורדס
גראנד ואלס בריליאנט

**גראנד ואלס בריליאנט** (בצרפתית: **Grande valse brillante**) במי במול מז'ור, אופוס 18, מאת פרדריק שופן הוא ואלס שחובר בשנת 1833 ויצא לאור ב-1834. היה זה הוואלס הראשון שלו לפסנתר סולו שיצא לאור, אף כי עוד לפני 1834 כתב שופן לפחות 16 ואלסים, שחלקם הושמדו וחלקם יצאו לאור לאחר מותו.

שופן נתן את השם Grande valse brillante לשלושת הוואלסים הבאים, בקובץ של אופוס 34, שיצא לאור בשנת 1838.

ב-1909 יצר המלחין הרוסי איגור סטרווינסקי תזמור לוואלס זה בשביל הבלט "הסילפידות" של סרגיי דיאגילב מאותה שנה. עוד מלחינים שתזמרו את הוואלס לבלט זה הם אלכסנדר גרצ'נינוב, גורדון ג'ייקוב, רוי דאגלס ובנג'מין בריטן.

## קישורים חיצוניים

* 
* 
* התווים של גראנד ואלס בריליאנט אופוס 18, באתר "Musopen"

קטגוריה:מוזיקה לבלט
קטגוריה:יצירות במוזיקה קלאסית
קטגוריה:יצירות מאת פרדריק שופן
יאשוהיטו, הנסיך צ'יצ'יבו

**יאשוּהיטוֹ, הנסיך צ'יצ'יבּוּ** (ביפנית: **秩父宮雍仁親王**; 25 ביוני 1902 – 4 בינואר 1953) היה בנו השני של יושיהיטו, קיסר יפן וטיימיי, קיסרית יפן, אחיו הצעיר של הירוהיטו, קיסר יפן. קודם מלחמת העולם השנייה פעל ללא הצלחה בניסיון לחזק את יחסי האימפריה היפנית – האימפריה הבריטית. מעורבותו בתוך קבלת ההחלטות של הצבא היפני הקיסרי במלחמת סין–יפן השנייה נתונה בספק ולאחר המלחמה הוא זוכה מכל אשמה בבית הדין הבינלאומי הצבאי למזרח הרחוק בהחלטתו של דאגלס מקארתור.

## ביוגרפיה
יאשוהיטו, הנסיך צ'יצ'יבו, נולד בשנת 1902, אביו יושיהיטו היה יורש העצר היפני ובנו של מוצוהיטו, קיסר יפן המכהן באותה העת. זמן קצר לאחר הולדתו הועבר לגדול בביתו של הרוזן קאוומורה סומיושי ביחד עם אחיו הבכור, הירוהיטו, הגדול ממנו בשנה. כאשר נפטר קאוומורה שנה מאוחר יותר שבו שני האחים לגדול בבית הוריהם בטוקיו הבירה. בגיל 7 החל ללמוד בגאקושין, בית ספר פרטי לבני האצולה היפנית. הנסיך צ'יצ'יבו חונך לקראת קריירה בצבא היפני הקיסרי.

בשנת 1922 סיים את לימודיו באקדמיה צבאית ונרשם לזרוע היבשתית של הצבא הקיסרי. בשנת 1928 התחתן עם סטסוקו מטסודאירה, בת למשפחת סמוראים שהייתה רבת השפעה במהלך תקופת אדו. מעורבותו של הנסיך צ'יצ'יבו בתוך אירועי מרד הנפל של 26 בפברואר 1936 נתונה בספק. במהלך שירותו הצבאי הועלה לדרגת מייג'ור גנרל ופיקד על דיוויזיית חיל הרגלים ה-31 במהלך מלחמת סין–יפן השנייה.

בשנת 1937 היה הנסיך במסע דיפלומטי ברחבי אירופה במסגרתו התארח אצל ג'ורג' השישי, מלך הממלכה המאוחדת, גוסטב החמישי, מלך שוודיה, וילהלמינה, מלכת הולנד ואדולף היטלר, עמו ניסה לחזק את יחסי גרמניה–יפן. במהלך מלחמת העולם השנייה הסתירו פלגים בצבא מידע מהשטח מפני הקיסר הירוהיטו, ועל כן הקיסר פנה לצ'יצ'יבו ובני משפחה אחרים במטרה להשיג מידע מהשטח במערכה בסין. עקב מחסור בעדויות על מעורבותו בקבלת ההחלטות, בית הדין הבינלאומי הצבאי למזרח הרחוק זיכה את צ'יצ'יבו מכל אשמה בלחץ מצדו של דאגלס מקארתור, שהיה המושל הכללי של יפן תחת הכיבוש האמריקאי לאחר המלחמה.

הנסיך צ'יצ'יבו היה ידוע באהבתו לספורט, שזיקתה אותו בכינוי "נסיך הספורט". הנסיך היה מסור במיוחד לקידום הרוגבי ושימש כנשיא התאגדות הרוגבי ביפן. כאשר נסיך צ'יצ'יבו נפטר בשנת 1953, שונה שם אצטדיון הרוגבי של טוקיו באצטדיון הרוגבי של צ'יצ'יבו.

## קישורים חיצוניים

* 

## הערות שוליים

קטגוריה:יפנים במלחמת העולם השנייה
קטגוריה:אנשי צבא יפנים במלחמת העולם השנייה
קטגוריה:ספורטאים יפנים
קטגוריה:פוליטיקאים יפנים
קטגוריה:מזוכים בדין
קטגוריה:יפנים שנולדו ב-1902
קטגוריה:יפנים שנפטרו ב-1953
רשות ניקוז ונחלים שרון

**רשות ניקוז ונחלים שרון** היא רשות ניקוז ותאגיד סטטוטורי, אשר אחראית על ניקוז וטיפוח הנחלים בשרון. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושבת ראש הרשות הוא ראש מועצת עמק חפר, ד"ר גלית שאול. המנהל הכללי הוא ניסים אלמון. שטח רשות ניקוז ונחלים שרון הוא 570,000 דונם שמאכלסים 517 אלף תושבים. הנחלים המרכזיים שעוברים בשטח הרשות הם אלכסנדר, חדרה ופולג. משרדי הרשות ממוקמים בכפר ויתקין.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

מבין הפרויקטים שקידמה הרשות, ניתן למנות את:
* תפעול ואחזקת פארק הנפתול, פארק צרפת (בסמוך למעברות), פארק איטליה, פארק זיגן ופארק גשר הצבים.
* פרויקט מיגון מפני הצפות בחדרה
* הקמת שבילי אופניים בנחלים.

## רשויות מקומיות בשטח הרשות
* **ערים**: הרצליה, רעננה, כפר סבא, טייבה, נתניה, באקה אל גארביה, קלנסווה, אל טירה, אום אל פחם, כפר יונה וחדרה
* **מועצות מקומיות**: אבן יהודה, כוכב יאיר-צור יגאל, כפר קרע, באקה-ג׳ת, בסמ״ה, פרדסיה, ערערה, כפר שמריהו, חריש, קדימה-צורן, זמר ואליכין
* **מועצות אזוריות**: חוף השרון, עמק חפר, דרום השרון, לב השרון ומנשה

## קישורים חיצוניים
* 

## הערות שוליים

שרון
קטגוריה:מועצה אזורית עמק חפר
קטגוריה:מועצה אזורית לב השרון
קטגוריה:מועצה אזורית חוף השרון
קטגוריה:מועצה אזורית דרום השרון
קטגוריה:מועצה אזורית מנשה
קטגוריה:נתניה
קטגוריה:קלנסווה
קטגוריה:אום אל-פחם
קטגוריה:חדרה
קטגוריה:טירה (עיר)
קטגוריה:כפר יונה
קטגוריה:הרצליה
קטגוריה:כפר שמריהו
קטגוריה:כפר סבא
קטגוריה:רעננה
א-נבי שית

250px|ממוזער|שמאל|מצבת קבר שת
**א-נבי שית** (בערבית: **النبي شيت**, בתעתיק מדויק: **אלנבי שית**, הגייה: **אֶ-נַּ֫בִּי שִׁית**) הוא כפר במזרח לבנון, בנפת בעלבכ, במחוז בעלבכ-אלהרמל. התושבים בכפר הם בעיקר מוסלמים מתואלים. בכפר יש מבנה מקאם המזוהה כ"קבר שת", הבן השלישי של אדם וחוה. באתר הקבר נבנה מסגד המכיל את קברו של שת (מסורת יריבה מזהה את קברו של שת בכפר הנטוש בשית ליד גדרה, וכמו כן בעיר מוסול בעיראק). הכפר הוא מקום הולדתו של עבאס מוסאווי, שהיה מנהיג חזבאללה, ואיש דת שיעי בעל השפעה. הכפר מיושב בעיקר על ידי חמולות חלבאווי, מוסאווי, הזימה ושוכּר.

## היסטוריה
הכפר היה לאתר דתי חשוב בימי הביניים, ומשך עולי רגל מכפרי הסביבה. הנוסע המוסלמי אבן ג'ובייר שעבר באזור בשנת 1184, בדרכו לדמשק כתב: .

בסוף 1979, כמה חודשים לאחר המהפכה האיראנית, הגיעו לראשונה לאזור מתנדבים איראנים, שסייעו בהקמת חזבאללה. בין השאר גויס בן הכפר שייח' עבאס מוסאווי, לימים מזכ"ל הארגון, וסגנו של המנהיג הרוחני של חזבאללה מוחמד חוסיין פדלאללה.

בשנת 1986 הוחזק בכפר הנווט הישראלי רון ארד. במאי 2004 פורסם ב"א-שרק אל-אווסט" כי אנשי חזבאללה מצאו בפאתי א-נבי שית את מקום קבורתו המדויק של רון ארד. לפי הפרסום, שוביו של ארד החזיקו אותו בנבי שית, ורצחו אותו ב-1988, לאחר ש-18 לוחמים לבנונים, ובהם קרובי משפחה של השובים, נהרגו על ידי צה"ל במיידון במבצע חוק וסדר. לאחר מכן הודיע חזבאללה כי מאמציו לאיתור ארד נכשלו. לפי עדויות אחרות, בחסות הפצצות צה"ל במבצע חוק וסדר, ארד הצליח להימלט משביו, אך נהרג זמן קצר לאחר מכן. באוקטובר 2021 חשף ראש הממשלה נפתלי בנט שחודש קודם לכן המוסד, בשיתוף צה"ל והשב"כ, לקח דגימת DNA מגופה הקבורה במקום. למרות נועזות המבצע, הוא לא השיג את מטרתו, ולא הצליח לשפוך אור על גורלו של ארד.

בפברואר 2014 נהרגו מספר פעילי חזבאללה בכפר בעקבות הפצצה של חיל-האוויר הישראלי. בספטמבר 2019 חשף צה"ל אתר לייצור טילים מדויקים של חזבאללה בכפר.

במרץ ובאפריל 2024, במסגרת מלחמת חרבות ברזל, תקף צה"ל מתקנים של חזבאללה ביישוב.

## קישורים חיצוניים

* Nabi Chit, Localiban

## הערות שוליים

קטגוריה:לבנון: ערים
קטגוריה:בקאע
קטגוריה:מחוז בעלבכ-אלהרמל: יישובים
Good Feeling

"**Good Feeling**" (בעברית: "**הרגשה טובה**") הוא שיר של הראפר האמריקאי פלו ריידה מתוך המיני-אלבום שלו מ-2012 בעל אותו שם, וגם מופיע באלבום האולפן הרביעי שלו *[[Wild ones (אלבום)|Wild Ones]]*. הוא יצא לאור ב-29 באוגוסט 2011, כסינגל המוביל מהאלבום בארצות הברית.

השיר נכתב על ידי ד"ר לוק, סירקט, בראיין איזאק, ארש פורנורי, אביצ'י, אטה ג'יימס, לירוי קירקלנד ופרל וודס, והופק על ידי ד"ר לוק וסירקט. הוא הגיע למקום השלישי במצעד הבילבורד הוט 100 והפך לשירו השישי של ריידה שנכנס לעשירייה הפותחת ולרביעי שלו שנכנס לחמישייה הפותחת. השיר הפך ללהיט ב-16 מדינות.

## וידאו קליפ
קליפ המילים של השיר הועלה ליוטיוב ב-29 באוגוסט לערוץ הרשמי של פלו ריידה. ב-27 בספטמבר צולם הקליפ הרשמי שלו, אשר יצא לאור ב-21 באוקטובר 2011. הקליפ של השיר, מציג את פלו ריידה כשהוא בסיבוב הופעות באירופה. הראפר האמריקאי סנופ דוג ניראה בקליפ, כשהוא לוחץ לריידה את היד בהופעה במרסיי.

בנוסף לכך, הקליפ מראה את ריידה מחזיק אייפד מול פניו. הוא גם רוכב על אופני טרון שנוצרו על ידי האחים פרקר.

## קישורים חיצוניים

## הערות שוליים

קטגוריה:שירי פלו ריידה
קטגוריה:שירים באנגלית
קטגוריה:שירים שנכתבו על ידי אביצ'י
קטגוריה:שירים שנכתבו על ידי ארש פורנורי
קטגוריה:שירים שנכתבו על ידי ד"ר לוק
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:שירים על אושר
קטגוריה:גולדן סטייט ווריורס
קטגוריה:ניו יורק ריינג'רס
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת אטלנטיק רקורדס
נביות

**נביות** הוא דמות מקראית, בנו הבכור של ישמעאל. לנביות היו 11 אחים: קדר, אדבאל, מבשם, משמע, דומה, משא, חדד, תימא, יטור, נפיש, קדמה, בשמת.

נביות היה אחיה של אשתו של עשו, בשמת בת ישמעאל.

ישעיהו מזכיר באחת נבואותיו את שני השבטים נביות וקדר, שנוסדו על ידי שני בני ישמעאל, נביות וקדר.

כמו כן, בני נביות מזוהים עם השבט הערבי הקדום Nabayāte, המוזכר פעמים רבות בכתובות אשוריות מימי אשורבניפל.

סופרים בני זמנם של הנבטים, ואיתם גם חלק מהחוקרים המודרניים, מזהים את הנבטים עם שבט נביות הארמי, אך חוקרים אחרים פוסלים זיהוי זה מטעמי רציפות היסטורית ולשון (השם נביות הוא מהשורש נ־ב־י/ו בעוד השם נבטים הוא מהשורש נ־ב־ט, ולכן חילופי ט–ת לא יכולים להתקיים ביניהם).

## הערות שוליים

קטגוריה:בני ישמעאל
רשות ניקוז ונחלים קישון

**רשות ניקוז ונחלים קישון** היא רשות ניקוז ותאגיד סטטוטורי, אשר אחראית על ניקוז וטיפוח הנחלים בעמק יזרעאל ובגליל התחתון ובראשם הקישון. רשות הניקוז כפופה למשרד החקלאות ופיתוח הכפר. הרשות הוקמה בשנת 1997 כתוצאה מהרפורמה שבוצעה ברשויות הניקוז. המנהל הכללי של רשות הניקוז הוא חיים חמי. שטח רשות ניקוז ונחלים קישון הוא 913,000 דונם שמאכלסים 750 אלף תושבים. משרדי הרשות ממוקמים ביקנעם המושבה.

הפרויקט הגדול ביותר שביצעה הרשות בשנותיה הוא פרויקט שיקום והעמקת קרקעית נחל הקישון, אשר התקבל כהחלטת ממשלה בתאריך יולי 2011. בהחלטה נקבע: "בהתאם להסכמות עם רשות ניקוז קישון, לקבוע שהיא תהיה הגוף לביצוע התכנית מטעמה של המנהלה בתיאום עם משרד החקלאות ופיתוח הכפר ורשות המים, באמצעות תקציב נפרד אשר יוקם למטרה זאת במסגרת רשות הניקוז".
סך הכל תוקצב הפרויקט בסכום של 220 מיליון שקל, אשר התחלקו בין הממשלה, הרשויות המקומיות באזור, שהזרימו קולחים לים דרך הנחל והמפעלים הסמוכים לקטע הנחל ששוקם.
במסגרת הפרויקט, בחרה רשות ניקוז ונחלים קישון פתרון סביבתי ייחודי שהתבצע לראשונה בישראל: האדמה אשר הוצאה באמצעות מחפרון (דראג'ר) מקרקעית הנחל לא שונעה והושלכה באתר אשפה במקום אחר, אלא עברה תהליך טיפול ביולוגי והונחה בסמוך לנחל כתשתית לפארק שעתיד להיבנות במקום.

מבין הפרויקטים שקידמה הרשות, ניתן למנות את:
* מניעת שיטפונות באזורים עירוניים
* הקמה והרחבת נחל ציפורי
* שיקום וטיפוח מרחבים באזור הגלבוע
* מרוץ הנחלים.

## רשויות מקומיות בשטח הרשות (רשימה חלקית)
* **ערים:** יקנעם עלית, נשר, מגדל העמק, נצרת, נוף הגליל וקריית אתא
* **מועצות מקומיות:** בועיינה-נוג'ידאת, כעביה-טבאש-חג'אג'רה, כפר כנא, עוספיא, קריית טבעון ורמת ישי
* **מועצות אזוריות:** הגלבוע, הגליל התחתון, עמק יזרעאל ומגידו

## קישורים חיצוניים
* 

## הערות שוליים

קישון
קטגוריה:מועצה אזורית הגלבוע
קטגוריה:מועצה אזורית מגידו
קטגוריה:מועצה אזורית עמק יזרעאל
קטגוריה:מועצה אזורית הגליל התחתון
קטגוריה:נשר (עיר)
קטגוריה:נצרת
קטגוריה:נוף הגליל
קטגוריה:יקנעם עילית
קטגוריה:קריית טבעון
קטגוריה:קריית אתא
קטגוריה:רמת ישי
קטגוריה:מגדל העמק
כף בירד (האי שארקו)

**כף בירד** או **קייפ בירד** (באנגלית: **Cape Byrd**) היא לשון יבשה נמוכה ומכוסה קרח באי שארקו, בארץ פאלמר שבאנטארקטיקה.

לשון היבשה מהווה את הקצה הצפון מערבי של האי שארקו.

## היסטוריה
### גילוי לשון היבשה

האי שארקו התגלה ב־11 בינואר 1910, על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו.

שארקו וצוותו ראו את האי ממרחק, ולא ידעו כי מדובר באי.

העובדה שמדובר באי הוכחה על ידי סר יוברט וילקינס, שטס סביב האי ב-29 בדצמבר 1929 (קודם לכן לא ידעו אם מדובר באי או בחצי אי).

יוברט ויליקינס גילה את לשון היבשה בטיסה זו, שיצאה מהספינה ויליאם סקורסבי.

האי (ולשון היבשה) צולמו מהאוויר על ידי צי ארצות הברית ב-8 בפברואר 1947, במסגרת מבצע קפיצה לגובה.

לשון היבשה מופתה לראשונה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי האוויר.

### מקור השם

וילקינס נתן ללשון היבשה את שמה.

וילקינס קרא ללשון היבשה על שמו של תת- אדמירל ריצ'רד בירד, מצי ארצות הברית, שהנהיג חמש משלחות מחקר לאנטארקטיקה.

## קישורים חיצוניים
* כף בירד באתר הסקר הגאולוגי של ארצות הברית
* כף בירד באתר הגאזט האנטארקטי של ממשלת אוסטרליה
* כף בירד באתר הגאזט האנטארקטי המשווה SCAR של ממשלת אוסטרליה
* 

## הערות שוליים

קטגוריה:ארץ פאלמר: לשונות יבשה
משמע

**משמע** הוא דמות מקראית, בנו של ישמעאל. למשמע היו 11 אחים: נביות, קדר, אדבאל, מבשם, דומה, משא, חדד, תימא, יטור, נפיש, קדמה, בשמת.

לא ידוע על עוד מקומות חוץ מהמקרא בהם משמע מופיע.

יש חוקרים הסוברים שהשבט הערבי I-sa-am-Me-'a שמוזכר בכתובות של אשורבניפל הוא השבט משמע, אך רוב החוקרים חולקים על דעה זאת.

בדברי הימים מוזכר משמע ברשימת צאצאי שמעון, מה שגרם להשערה שצאצאי שמעון התחתנו עם צאצאי ישמעאל.

## הערות שוליים

קטגוריה:בני ישמעאל
דומה (דמות מקראית)

**דומה** הוא דמות מקראית, בנו של ישמעאל. לדומה היו 11 אחים: נביות, קדר,  אדבאל, מבשם, משמע, משא, חדד, תימא, יטור, נפיש, קדמה, בשמת.

דומה נזכר בכתובת אשורית של אסרחדון המספרת שאביו סנחריב כבש את המצודה אדומת במדבר.

הגאוגרפיים הערביים מביאים מספר מקומות ששמם 'דומה' היכולים להיות מקום המגורים של שבט דומה. המפורסם שבהם הוא דומת אל ג'נדל שבערב הסעודית.

ככל הנראה, מקור השם 'דומה' הוא מן המילה הערבית דום, ששפירושה עץ (אגוז פרא או דקל) הגדל גם בערב. יש חוקרים הסוברים שפירוש השם הוא: "התקיים זמן רב".

## הערות שוליים

קטגוריה:בני ישמעאל
תנשמת מינהאסה

**תנשמת מינהאסה** (שם מדעי: *Tyto inexspectata*) הוא מין של דורס לילה ממשפחת התנשמתיים, החי ביערות האי סולאווסי שבאינדונזיה. התנשמת קרויה על שם חצי האי מינהאסה , בו התגלתה ובו מצויה ביותר, אף שנצפתה גם בצפון סולאווסי. היא תוארה ב-1879.

## תיאור
תנשמת זו בינונית בגודלה באורך 27 עד 31 סנטימטרים ובעלת מוטת כנפיים של 24 עד 25 סנטימטרים, והן קצרות ומעוגלות, מותאמות לתנועה ביערות בחרישיות. צבע הנוצות חומות אדמוניות עם פרצוף שמע בהיר ועיניים שחורות גדולות המותאמות לראיית לילה. אין הרבה הבדלים בין הזוויגים, אך הזנב של הנקבות לרוב כהה יותר.

התנשמת פעילת לילה ומחפשת בלילות זוחלים או יונקים קטנים, בייחוד עטלפי פרי שהיא חוטפת מהעצים. בימים היא נחה בנקרות עצים פתוחות. בעונת הרבייה התנשמת היא מונוגמית.

תנשמת זו מצויה בטבע בסכנת הכחדה, והיא נפוצה בעיקר ביערות הגשם הצפופים, בגובה 100–2,500 מטר בעיקר סביב הפארק הלאומי לור לינדו  והפארק הלאומי בוגני נאני וורטבון .

## קישורים חיצוניים

## הערות שוליים

קטגוריה:בעלי חיים שתוארו ב-1879
קטגוריה:טקסונים שתוארו בידי הרמן שלגל
קטגוריה:תנשמתיים
קטגוריה:אינדונזיה: עופות
חדד (דמות מקראית)

**חדד** הוא דמות מקראית, בנו של ישמעאל. לחדד היו 11 אחים: נביות, קדר, אדבאל, מבשם, משמע, דומה, משא, תימא, יטור, נפיש, קדמה, בשמת.

בכתבי יד רבים מוזכר השם הדד במקום חדד ובדברי הימים גם נכתב חדר במקום חדד, אך כל אלו הם כנראה שיבושים ותו לא.

פירוש השם חדד הוא ככל הנראה, הפועל הנהוג בעברית, ארמית וערבית, ופירושו בעל שכל חד וחודר. כך גם תרגום יונתן מתרגם את שמו "חריפא".

אין ידיעות על שבט ישמעאלי זה.

## הערות שוליים

קטגוריה:בני ישמעאל
ראקים באקלס

**ראקים באקלס** (באנגלית: **Rakeem Buckles**; נולד ב-15 בנובמבר 1990) הוא כדורסלן אמריקאי, המשחק בעמדת הפאוור פורוורד והסנטר בדרבצ'ני מליגת העל ההונגרית.

## קריירה
באקלס שיחק שלוש עונות באוניברסיטת לואיוויל החל משנת 2009, עם ממוצע של 4.6 נקודות ו-4.2 ריבאונדים למשחק. באקלס החמיץ מחצית מעונתו האחרונה במכללה בעקבות פציעה. בשנת 2012, עבר באקלס לאוניברסיטת פלורידה הבינלאומית אך נאלץ להפסיד עונה שלמה בעקבות התקנון של חוקי הליגה. בעונתו היחידה במכללה, סיים עם ממוצעים של 13.7 נקודות ו-8.6 ריבאונדים למשחק.

בשנת 2014, לאחר שלא נבחר בדראפט ה-NBA, החל לשחק באקלס באוברטווארט גאנרס האוסטרית. באקלס שיחק עונה אחת בקבוצה והעמיד ממוצעים של 14.8 נקודות ו-7.9 ריבאונדים למשחק.

בשנת 2015, חתם באקלס ב-NPC רייטי האיטלקית מהליגה דואה. הוא שיחק בה עונה אחת והעמיד ממוצעים של 12.9 נקודות ו-8.7 ריבאונדים למשחק.

באוגוסט 2016 חתם ברסטה פכטה מהליגה הגרמנית, אך נחתך באוקטובר לאחר שבחמישה משחקים העמיד ממוצע של 2 נקודות בלבד למשחק. לאחר מכן חתם בקובוט קובולה הפינית, שם סיים את העונה עם ממוצעים של 14.5 נקודות ו-9.5 ריבאונדים למשחק.

ביוני 2017 חתם באקלס בליל מטרופול הצרפתית מהליגה הצרפתית השנייה. בעונתו הראשונה בקבוצה העמיד ממוצעים של 12.9 נקודות ו-6.7 ריבאונדים למשחק.

ב-4 באוגוסט 2019 חתם באקלס בהפועל חיפה הישראלית, אשר שיחקה באותה עונה בליגה הלאומית. באקלס העמיד ממוצעים של 17.7 נקודות ו-9.5 ריבאונדים, מה שסייע לקבוצתו לעלות לליגת העל. בעקבות היכולת הטובה בעונה החולפת, ב-26 ביולי 2020, האריך באקלס את חוזהו בשנתיים נוספות. בתום העונה למרות שהיה חתום לעונה נוספת, שוחרר באקלס מהקבוצה.

ב-2021 שיחק באקלס בITU איסטנבול הטורקית.

ב-2022 חזר לישראל וחתם במכבי ראשון לציון מהליגה הלאומית.

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת לואיוויל
קטגוריה:כדורסלני הפועל חיפה
קטגוריה:פלורידה: כדורסלנים
קטגוריה:אמריקאים שנולדו ב-1990
תימא (דמות מקראית)

**תימא** הוא דמות מקראית, בנו של ישמעאל. לתימא היו 11 אחים: נביות, קדר, אדבאל, מבשם, משמע, משא, דומה, חדד, יטור, נפיש, קדמה ובשמת.

ברשימות בני ישמעאל, נמנה תימא בתוך קבוצת עמים או שבטים שישבו בצפון ערב, בצפון סיני ובמדבר הסורי ערבי.

איוב מדבר על "ארחות תימא" ומקבילן ל"הליכות שבא". רש"י אומר על המילים "ארחות תימא" שתימא זאת ארץ ישמעאל שהיא נמוכה והמים נגרים שם.

## במקרא
* 
* 
* 

## הערות שוליים

קטגוריה:בני ישמעאל
ברנט פאיאז

**כריסטופר ברנט ווד** (באנגלית: **Christopher Brent Wood**; נולד ב-19 בספטמבר 1995), הידוע בשם הבמה **ברנט פאיאז**, הוא זמר ומפיק מוזיקלי אמריקאי.

## ראשית חייו
פאיאז החל לעשות מוזיקה בגיל 12. הוריו לא תמיד הבינו את חלומותיו כמוזיקאי, דבר שלדברי פאיאז היה מוצדק, משום שהוא "מוסח תמיד" מאהבתו למוזיקה. עם זאת, המוטיבציה שלו הייתה להתמקד במה שהוא רוצה ולהוכיח את עצמו צודק.

## קריירה
פאיאז החל להעלות את המוזיקה הניסיונית שלו ל-SoundCloud בשנת 2014 ועבר מעיירת הולדתו קולומביה, מרילנד לשארלוט, קרוליינה הצפונית, לפני שעבר להתגורר בסופו של דבר בלוס אנג'לס, קליפורניה כדי לקדם את הקריירה המוזיקלית שלו. ב-19 בינואר 2015 הוציא את סינגל הבכורה שלו, "Allure". ב-1 ביוני 2016, פאיאז הוציא את "Invite Me", הסינגל המוביל מתוך מיני-אלבום הבכורה שלו. ב-19 בספטמבר 2016, יום הולדתו ה-21, הוציא את המיני-אלבום, שנקרא *A.M. Paradox*. הפרויקט זכה לביקורות חיוביות ממבקרי המוזיקה.

באוקטובר 2016 הקים פאיאז הרכב בשם "סונדר" עם המפיקים המוזיקליים דפאט ואטו. ב-25 באוקטובר, הוציא ההרכב את סינגל הבכורה שלו, "Too Fast". ב-16 בדצמבר 2016 התארח פאיאז בשיר "Crew" של הראפר גולדלינק.

ב-26 בינואר 2017 הוציא ההרכב סונדר את מיני-אלבום הבכורה שלו, *Into*, שלשמו מגזין "Duplion" העניק להרכב את תואר "אמן החודש" לינואר 2017. המיני-אלבום דורג במקום ה-23 על ידי מגזין "קומפלקס" ברשימת "האלבומים הטובים ביותר לשנת 2017 (עד כה)". ב-8 במרץ 2019, פאיאז התארח בשיר "Demonz (Interlude)" של ג'וס וורלד, מתוך אלבומו השני, *[[Death Race for Love]]*. ב-7 בפברואר 2020, פאיאז הוציא את המיני-אלבום השני שלו, *Fuck the World*, שהגיע בשיאו למקום ה-20 במצעד הבילבורד 200. ב-18 בספטמבר 2020, יום לפני יום הולדתו, הוציא את הסינגל "Dead Man Walking". ב-29 בינואר 2021 הוציא סינגל נוסף, "Gravity", שהופק על ידי די ג'יי דהי ומשתתף בו טיילר, דה קריאייטור. ב-8 בפברואר, הוציא את השיר "Circles", לצד וידאו קליפ.

## דיסקוגרפיה
### אלבומי אולפן
* 2017: *Sonder Son*
* 2022: *Wasteland*

### מיקסטייפים
* 2023: *Larger than Life*

### מיני-אלבומים
* 2013: *Black Child EP*
* 2016: *A.M. Paradox*
* 2017: *Into* 
* 2018: *Lost*
* 2020: *Fuck the World*

## פרסים ומועמדויות

## קישורים חיצוניים

* 

## הערות שוליים

קטגוריה:זמרים-יוצרים אמריקאים
קטגוריה:זמרים אפרו-אמריקאים
קטגוריה:פזמונאים אמריקאים
קטגוריה:אמריקאים שנולדו ב-1995
מיקה מילגרום

**מיקה מילגרום** (נולדה ב-1980) היא אמנית רב תחומית ואוצרת ישראלית.

## ביוגרפיה
מיקה מילגרום נולדה בבאר טוביה, חיה ועובדת בתל אביב. בוגרת המחלקה לכתיבה ותסריטאות בקמרה אובסורה (2002) ולימודי אמנות במכון אבני (2007) ובעלת תואר שני באמנות מאוניברסיטת חיפה (2010).

בשנת 2019 מונתה לראשות המחלקה לאמנות במכללת מנשר לאמנות. משנת 2020 היא מנהלת ואוצרת את גלריה מנשר.

עבודותיה של מיקה מילגרום עוסקות ביחסים שבין היצירה והצופה. הן עושות שימוש במנגנונים שונים וחושפות אותם - מנגנוני שפה, מנגנונים חברתיים, מנגנוני תקשורת וכד׳. פעמים רבות יצירותיה מורכבות ממנגנונים של ממש, אנלוגיים ודיגיטליים, המפעילים את עבודותיה ומפיחות בהן חיים.

בשנים האחרונות עובדת מיקה מילגרום עם בעלה האמן אבי מילגרום והשניים הציגו יחד מגוון תערוכות.

## תערוכות יחיד
* 2015 - "איפה היה כיף" - גלריית מכללת הדסה, ירושלים.
* 2019 - "קוקטיילים וחלומות", צבע טרי, תל אביב.
* 2021 - "הרזידנסי הניגרי" – גלריה המקרר, תל אביב.

## תערוכות קבוצתיות נבחרות
* 2014 - “קופסה שחורה” - תערוכת חוצות, ירושלים.
* 2014 - "מכניקה עדינה" - המרכז לאמנות דיגיטלית חולון.
* 2016 - "מות העורך" – הגלריה לאמנות ישראלית במכון לאמנות, מכללת אורנים.
* 2017 - "אזרחים" – מוזיאון פתח תקווה לאמנות.
* 2017 - ”הייתי כאן" – קן הקוקיה, יפו.
* 2018 - ”16 מתוק" – גלריה קו 16.
* 2020 - "Big in Minshar", גלריה מנשר, תל אביב.
* 2020 - "Level Up!", גלריה P8, תל אביב.

## תערוכות כאוצרת
* 2020 - "Primum non nocere", תערוכה קבוצתית, גלריה מנשר, תל אביב.
* 2020 - "אמטראסו", עדן עפרת, גלריה מנשר, תל אביב.
* 2020 - "נחש לוחש תחת השמיכה", איילה לנדאו, גלריה מנשר, תל אביב.
* 2020 - "אוטוטופיה", דור בשרי ומורן יוגב, במסגרת שבוע האיור, גלריה מנשר, תל אביב.
* 2021 - "אל תדאג, תהיה שמח", תערוכה קבוצתית, גלריה מנשר, תל אביב.

## קישורים חיצוניים
* 

## הערות שוליים

קטגוריה:אמניות ישראליות
קטגוריה:אוצרות ישראליות
קטגוריה:אוצרים ישראלים
קטגוריה:בוגרות קמרה אובסקורה - בית הספר לאמנות
קטגוריה:בוגרי קמרה אובסקורה - בית הספר לאמנות
קטגוריה:בוגרות מכון אבני
קטגוריה:בוגרי מכון אבני
קטגוריה:באר טוביה: אישים
קטגוריה:תל אביב-יפו: אישים
קטגוריה:ישראליות שנולדו ב-1980
קטגוריה:ישראלים שנולדו ב-1980
בויאקה (אלבום)

**בויאקה** הוא אלבומם הראשון והאחרון של הרכב ההיפ הופ הישראלי בויאקה. האלבום יצא לאור ב-17 ביולי 2001 דרך פונוקול.

## רקע
האלבום מתאפיין בשירי היפ הופ המשלבים הומור. האלבום לא הצליח מסחרית והלהקה התפרקה שנה לאחר מכן. מאוחר יותר נטען על ידי חברי הלהקה שאי ההצלחה נבעה מכך שהקדימו את זמנם מוזיקלית, למשל בשיר "מסיבויאקה" שבו שילבו במנגינה צלילים של בוזוקי, שהוא כלי נגינה ים תיכוני. היפ הופ המשלב מוזיקה מזרחית ומוזיקה ים תיכונית, הפך לז'אנר פופולרי שנתיים אחר כך ב-2004 בזכות ההרכב חיילי הנקמה וסאבלימינל.

## רשימת רצועות

## קישורים חיצוניים
* בויאקה, באתר ספוטיפיי
* בויאקה, באתר אפל מיוזיק

קטגוריה:אלבומי בכורה מ-2001
קטגוריה:אלבומי היפ הופ ישראליים
אזור התעשייה הר-טוב

**אזור התעשייה הר-טוב** הוא אזור תעשייה הממוקם במועצה אזורית מטה יהודה, בסמוך לעיר בית שמש. אזור התעשייה מתפרס על כ-600 דונם, ופועלות בו תעשיות מסורתיות לצד הייטק.

בשנים 2019–2021 אזור התעשייה הורחב בכ-40 מתחמים. בשנים אלו היה שטח אזור התעשייה שנוי במחלוקת בין המועצה האזורית לבין עיריית בית שמש. בסופו של דבר הוחלט להשאיר את רוב שטחי אזור התעשייה במטה יהודה, ועיריית בית שמש התחייבה שלא לתבוע שטחים נוספים.

## הערות שוליים

קטגוריה:ישראל: אזורי תעשייה
קטגוריה:מועצה אזורית מטה יהודה
קטגוריה:בית שמש: כלכלה
לנארד פרימן

**לנארד פרימן** (באנגלית: **Lennard Freeman**; נולד ב-10 בדצמבר 1995) הוא כדורסלן אמריקאי, המשחק בעמדת הפאוור פורוורד במכבי עירוני רעננה מליגת העל.

## קריירה
פרימן למד בתיכון תיאודור רוזוולט שבוושינגטון די. סי., עיר מגוריו. לאחר מכן שיחק שתי עונות בבית הספר התיכון סנט ג'ון קולג' שבמרילנד, וסיים בהצטיינות בשנת 2012. לאחר מכן, בשנת 2012 עד 2013, שיחק באקדמיה אואק היל שבוירג'יניה, כשהוא מעמיד ממוצעים של 8.6 נקודות ו-9.8 ריבאונדים.

פרימן שיחק באוניברסיטת המדינה של קרוליינה הצפונית, למשך ארבע עונות. הוא החמיץ את עונת 2016/2017 בעקבות פציעה ברגל ימין.

בשנת 2018, חתם פרימן בפיינל ספור מליגת העל הטורקית. הוא שיחק שם 28 משחקים ורשם ממוצעים של 16.1 נקודות, 10.7 ריבאונדים (שלישי בליגה), 1.1 אסיסטים, ו-1.3 חטיפות למשחק.

בשנת 2019, חתם פרימן בבלפיוס מונס-אנו מליגת העל הבלגית. הוא שיחק 17 משחקים בקבוצה והעמיד ממוצעים של 12.1 נקודות ו-8.6 ריבאונדים למשחק (שני בליגה). בתום העונה נבחר פרימן לשחק ההגנה של הליגה, לחמישייה הראשונה של העונה וזומן למשחק האולסטאר של הליגה.

ב-11 ביוני 2020, חתם פרימן בהפועל חיפה מליגת העל הישראלית. בעונה זו העמיד ממוצאים של 10.1 נק', 8 ריב', 1.1 אס' ו-0.9 חט' למשחק בעונה הסדירה והעפיל עם הקבוצה לשלב הפלייאוף העליון בו קלע בשני משחקים כ-33 נק' וקטף 28 ריב'.

בעונת 2021/2022 חתם בוונג'ו מליגת העל הדרום קוראנית

בספטמבר 2023 חתם במוניצ'יפל אוראדיה.

ביולי 2024 חזר לליגת העל הישראלית וחתם בהפועל גליל עליון.

ביולי 2025 חתם פרימן במכבי עירוני רעננה מליגת העל.
## קישורים חיצוניים

## הערות שוליים

קטגוריה:אמריקאים ילידי וושינגטון די. סי.
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני הפועל חיפה
קטגוריה:וושינגטון די. סי.: כדורסלנים
קטגוריה:אמריקאים שנולדו ב-1995
אוח מנומר

[ממוזער|אוח מנומר בתעופה בשבי, [דרום אפריקה.]]
**אוח מנומר** או **אוח אפריקני** (שם מדעי: *Bubo africanus*) הוא מין של אוח, החי באפריקה שמדרום לסהרה.

## תיאור
אוח זה הוא אחד מהקטנים שבאוחים, אך עדיין הוא דורס לילה בינוני עד גדול. הוא מגיע לאורך 45 ס"מ, בעל מוטת כנפיים של 100 עד 140 ס"מ ומשקלו כ-454 עד 907 גרם בממוצע. האוח בעל פלג גוף עליון בצבע חום כהה עם פרצוף שמע בהיר עד לבן וציצות ראש שחורות, העיניים צהובות והמקור כהה. פלג הגוף התחתון בהיר עד חום בהיר ומכוסה בנקודות. אורך חיי האוח עד 10 שנים בטבע ועד 20 שנים בשבי.

האוח מצוי בטבע לאורך אפריקה מסוואנות וערבות עשב, יערות פתוחים ושיחיות, אך מתרחק ממדבריות או מיערות סבוכים. הוא נפוץ לעיתים גם בערים גדולות, בייחוד בדרום אפריקה, שם אוכלוסייתו גדולה במיוחד.

האוח הוא עוף לילי הצד יונקים קטנים כמו מכרסמים, עופות אחרים וזוחלים וגם טרף קטן יותר. הטרף נבלע בחתיכה אחת או נקרע לפיסות גדולות, אותן האוח פולט כעבור 24 שעות. במשך היום האוח נחבא בנקרות עצים, בין סלעים או במאורות נטושות. זוג אוחים שולט בטריטוריה קטנה ומגונן עליה  בעוצמה רבה, לעיתים תוך קרבות עזים בין יריבים.

מצב השימור של אוח זה הוא ללא חשש. עם זאת, הוא נפגע בעיקר מהרעלות של חומרי הדברה נגד מזיקים, אותם אוכלים בעלי החיים שהוא צד, כגון מכרסמים  וחרקים. הוא נפגע גם מרדיפות, טפילים ומחלות, התחשמלות ומפגיעת כלי רכב שהם הגורמים העיקריים למותם של אוחים צעירים.

## קישורים חיצוניים

## הערות שוליים

קטגוריה:בעלי חיים שתוארו ב-1821
קטגוריה:טקסונים שתוארו בידי קונרד יאקוב טמינק
קטגוריה:ינשופיים
קטגוריה:דרום אפריקה: עופות
קטגוריה:עופות הסוואנה האפריקנית
תפילת נדבה

בהלכה, **תפילת נדבה** היא תפילה שבאה מרצונו של המתפלל מעבר לשלוש התפילות הקבועות (שחרית, מנחה וערבית). בפרטי ההלכות קשורה תפילת הנדבה לקרבן נדבה.

## מקורות ופרטי דינים

המקור לתפילת הנדבה הוא בדברי רבי יוחנן לפיהם אדם רשאי להוסיף תפילות ככל שירצה: 

בפרטי הדינים של הלכה זו כתבו הראשונים כמה חילוקים:
* כאשר יש לאדם ספק האם התפלל או לא, הוא רשאי להתפלל תפילה נוספת מבלי לחדש בה דבר, בהסתמך על ההיתר להתפלל תפילת נדבה.
* כאשר ברור לו שכבר התפלל והוא רוצה להתפלל תפילה נוספת, עליו לחדש משהו בתפילתו. ללא חידוש דומה התפילה הנוספת להקרבת שני תמידים כקרבן תמיד של שחר, שיש בה משום בל תוסיף.
* בתפילת מוסף אין להתפלל תפילת נדבה
* בשבת וביום טוב אין מתפללים תפילת נדבה, כיון שאין קרבנות נדבה קרבים בימים אלה.
* הרא"ש כתב שרק מי שמכוין היטב בתפילותיו רשאי להתפלל תפילת נדבה: 
## תפילת תשלומים כתפילת נדבה
במקרים מסוימים יש להתפלל את תפילות התשלומים כתפילת נדבה:
* אם החסיר שתי תפילות או יותר, לדעת חלק מהראשונים ניתן להשלים רק תפילה אחת, ונפסקה ההלכה כשיטה זו, שיוכל להשלים רק את התפילה האחרונה שהחסיר, אך נכון שישלים גם את יתר התפילות כשהוא מתנה שאם פטור הוא מהתפילות תחשבנה כתפילת נדבה, ועליו לחדש דבר בכל תפילה כזו.
* שכח יעלה ויבוא בתפילת מנחה בראש חודש, ובערבית כבר אינו ראש חודש, מתפלל פעמיים עמידה בערבית, כיון שלא יזכיר "יעלה ויבוא" יש ספק האם הוא מתקן את מה שהחסיר בתפילה הראשונה, לכן יתפלל את התפילה השנייה כנדבה, והוא פטור מלחדש בה דבר.
* אם לא התפלל במזיד לפני סוף זמן תפילה היות שיש פוסקים שסוברים דבהזיד ולא התפלל עד ארבע שעות שוב לא יכול להתפלל כלל, על כן יש מי שפסק שבאופן כזה, כשמתפלל לאחר ארבע שעות, יתנה שאם מצד הדין הוא פטור הרי תפילתו תהיה בתורת נדבה.

## הערות שוליים

קטגוריה:תפילות ביהדות
קטגוריה:נדבנות
מושבת האמנים של קצ'קמט

**מושבת האמנים של קצ'קמט** (בהונגרית: **Kecskeméti művésztelep**) ממוקמת בפאתי העיר קצ'קמט, במיקרטווארוש (Műkertváros), במרכז הונגריה. 
[שמאל|ממוזער|300px| [דז'ה ציגאני: הנוף של פרובאנס (1926-27)]]

## היסטוריה
### עד 1920
מושבת האמנים של קצ'קמט נוסדה בשנת 1909. ראש העיר, אלק קדה, בנה וילה עם שמונה אולמות סטודיו לאמנים בתוך המבנה, שתוכנן על ידי האדריכלים בלה יאנסקי וטיבור סיבשי למטרת הקמה של מושבת אמנים. המנהל הראשון של מושבת האמנים היה בלה איוואני-גרינוואלד, שהביא איתו ציירים בסגנונות הניאו (כמו נאו-קלאסיציזם וכדומה) מצוינים ממושבת האמנים של באיה מארה, שרצו לעקוב אחר מגמות האמנות המודרנית, כגון האימפרסיוניזם והפוסט - אימפרסיוניזם.

### אחרי 1920
במהלך מלחמת העולם הראשונה הפכה מושבת האמנים למגורים המוניים, ורק בשנת 1920 חזרה שוב ליעודה המקורי, והעיר העבירה שתי וילות לאוניברסיטה לאמנויות יפות של בודפשט למטרה זו.

אימרה רווס לקח על עצמו את ניהול האתר מידי בלה איוואני גרינוולד. משנת 1957 תפקדה מושבת האמנים כבית הארחה. שיפוץ נערך בשנת 1982, וכיום מתגוררים ויוצרים בה גם אמנים וסופרים.
[שמאל|ממוזער|300px| [גזה פראגו: הסימבוליסט (1908)]]

## יוצרים במושבת האמנים (מבחר)
*רז'ה באלינט (צייר)
*שאנדור ברודי
*אימרה צ'קאס חבר מייסד
*דז'ה ציגאני
*אנדור ארש (מקודם:ארבשטיין)
*אלק פאלוש חבר מייסד
*גזה פראגו (מקודם:פרנקפורטר) חבר מייסד
*ליפוט הרמן חבר מייסד
*דיולה הינץ
*בלה איוואני-גרינוואלד המנהל הראשון
*בלה יאנסקי חבר מייסד
*ז'יגמונד קישפלודי-שטרובל
*אגממנון מקריס
*פרנץ אודאי חבר מייסד
*טיבור פויה חבר מייסד
*וילמוש פרלרוט-צ'אבה
*אימרה רווס המנהל השני
*ארפאד סנש
*ארנה ספ (סופר)
*טיבור סיבשי חבר מייסד
*בלה אואיץ
*מרגיט גראבר

## לקריאה נוספת
* לקסיקון אמנות. לאסלו איבֶּר. כרך 1 בודפשט : 1935 מושבת האמנים של קצ'קמט
* לקסיקון אמנות. כרך 2 בודפשט : 1966. מושבת האמנים של קצ'קמט
* פרנץ שומוריאי : קצ'קמט. בודפשט, פנורמה, 2007. מושבת האמנים של קצ'קמט 
* אימרה נאג': הערות. בוקרשט, הוצאת קריטיון, 1979.

קטגוריה:הונגריה: תרבות
קטגוריה:כפר אמנים
קטגוריה:ציור
קטגוריה:מושבות אמנים בהונגריה
אליזבת הבליק-לינדמן

**אליזבת הבליק-לינדמן** (בגרמנית: **Elisabeth Hablik-Lindemann**; 23 באוגוסט 1879 – 15 באוגוסט 1960) הייתה אומנית מעצבת בדים ואורגת תמונות.

## ביוגרפיה וקריירה
אליזבת לינדמן הייתה בתם של אוטו לינדמן (1849–1924) ואשתו אנה מרגרטה, לבית דורן (1857–1916). מגיל 18 עד 21 למדה בבית ספר לציור בדרזדן וקיבלה הכשרה כשרטטת. 1900/01 למדה בסטודיו הפרטי של פריץ קליינמפל, ואז עבדה שנה בסטודיו לעיצוב עבודות יד בחברת אנה קון. לאחר מכן היא חזרה לעיר הולדתה ועברה משם לשוודיה. כאן למדה בבית הספר לאריגה "Handarbetets vänner" בניהולה של אנייס בראנטינג (1862–1930).

בשנת 1902 הקימה לינדמן בית מלאכה לאריגה ומוזיאון במלדורף, שאותם היא ניהלה בעצמה עד 1907.  ב -10 ביוני אותה שנה היא התחתנה עם האמן ונצל הבליק, איתו נולדה לה שתי בנות. לאחר מכן עברה לאיצהו, שם היא גרה עם משפחתה ועבדה. היא ניהלה שם את עסקיה כ"מפעל האריגה הידנית הבליק-לינדמן ". במהלך מלחמת העולם הראשונה הייתה זו חברה קטנה שזכתה במהרה לתהילה בינלאומית.

בשנת 1912 הצטרפה הבליק-לינדמן ל- Werkbund הגרמני. בתור אורגת, היא ניסתה לקרב את טכניקות האריגה המסורתיות לטעמים של זמנה באמצעות דוגמאות ודפוסי צבע לא שגרתיים ולייצר בדים שעומדים בסטנדרטים הגבוהים ביותר. היא הצליחה לעבוד באופן יצירתי ולשלב זאת עם תחושה של הכיוון המעשי. הסדנה שלך מילאה תפקיד מכריע בכך שמסחר האריגה הגרמני צבר מוניטין חדש. היא נחשבה "אם אריגת היד" בחוגי מומחים.
ממוזער|300x300 פיקסלים|אחוזת הקבר של משפחת לינדמן - הבליק
אליזבת הבריק-לינדמן נפטרה ב -15 באוגוסט 1960 באיצהו ונקברה עם בעלה בבית העלמין הפרטי של משפחתה בנורדהסטדט.

מוזיאון ונצל הבריק, על שם בעלה, הקדיש לה תערוכה בשנת 2009. 

בתה הביאה את ציוד הסדנה לאשראם סרי אורובינדו בפודוצ'רי, הודו. שם המשיכה לייצר את העיצובים של אליזבת הבריק-לינדמן בעבודת יד.

## קישורים חיצוניים

## הערות שוליים

 

קטגוריה:אמניות גרמניות
קטגוריה:אמנים גרמנים
קטגוריה:אמנות סיבים
קטגוריה:ילידות 1879
קטגוריה:גרמנים שנולדו ב-1879
קטגוריה:נפטרות ב-1960
קטגוריה:גרמנים שנפטרו ב-1960
היינריך הרדר

**היינריך הרדר** (בגרמנית: **Heinrich Harder**; 2 ביוני 1858 – 5 בפברואר 1935) היה צייר נופים ובעלי חיים קדומים גרמני.

## ביוגרפיה וקריירה
לידתו של היינריך הרדר נרשמה בפנקס הלידות של הכנסיות בפוצאר (Putzar) בשנת 1858. בנו של קרל הרדר, איכר, שבילה את שנות ילדותו הראשונות בפוצאר, בהמשך למד בבית הספר לבנים הגבוה של ד"ר זאקס.

בשנים 1874–1876 למד בבית הספר המלכותי לאמנות בברלין, שמנהלו היה מרטין גרופיוס, ואז הלך לסטודיו של פאול גרופיוס להכשרה מעשית. מאפריל 1890 עד 1892 הוא למד ציור באקדמיה המלכותית לאמנויות יפות ובתחילה עבד בעיקר כצייר נוף.

בשנת 1900 ייצר הרדר 60 ליטוגרפיות לסדרת בעלי החיים של יצרן הקקאו והשוקולד של המבורג תיאודור רייכארדט, המתארת דינוזאורים, טרילוביטים, אמוניטים ויונקים קדומים.

הסופר וילהלם בולשה (Wilhelm Bölsche) עבד איתו מאז 1898, ותיאר את החיות בגב הקלפים. בשנת 1906 פרסם בולשה מאמרים על כדור הארץ ב-Die Gartenlaube, שאוירו על ידי הרדר. הרדר היה מעורב גם כשרטט בספר החיות של בולשה (1908) ובצעדי בעלי חיים בעולם הקדום (1914). בשנת 1910 הוא סיפק עיצובים לתמונות אספנים של יצרן השוקולד של קלן לודוויג סטולוורק, כולל אלבומים בנוסף, הרדר לימד בשנים 1906 עד 1923, כפרופסור לאמנות, באוניברסיטת ברלין לאמנויות יפות.

עם פתיחת האקווריום של גן החיות של ברלין בשנת 1913, קישט הרדר את החזית בתיאורים של דינוזאורים, ארכילון (צב ים ענק שנכחד), אמוניטים, דו-חיים ראשוני ורכיכות. כאשר האקווריום ההרוס שוקם לאחר מלחמת העולם השנייה, לא ניתן היה לשחזר בתחילה את תמונות הפסיפס שנפגעו קשה בגלל חוסר בכספים.

בשנת 1977, 14 עיצובים מקוריים התגלו מחדש, ששימשו תבנית לשיקום ציורי הקיר בשנת 1978. העבודה הידועה ביותר של הרדר כוללות את פסל איגואנודון מול הכניסה לאקווריום בצד גן החיות.

הרדר נפטר בשנת 1935 בגיל 76. מקום המנוחה האחרון שלו הוא בבית העלמין בסטגליץ.

## גלריה

File:Iguanodon Heinrich Harder.jpg
File:Long horned european wild ox.jpg
File:Pterano.jpg
File:Ammonoid.jpg
File:Diplodocus Heinrich Harder.jpg
File:Stegosaurus Heinrich Harder.jpg
File:Die Reptilien und Amphibien mitteleuropas (1912) (20754431610).jpg


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1858
קטגוריה:גרמנים שנפטרו ב-1935
שמע האמת ממי שאמרה

**שְׁמַע הָאֶמֶת מִמִּי שֶׁאֲמָרָהּ** (או: **קַבֵּל הָאֱמֶת מִמִּי שֶׁאֲמָרָהּ**) הוא ביטוי השולל טענת אד הומינם ודיון לגופו של אומר ומבקש להתמקד בדיון לגופו של עניין ולקבל דברי אמת ללא כל יחס למי שאמרם. הביטוי מיוחס לסוקרטס  ומובא בחיבור שמונה פרקים לרמב"ם.

## בהגות היהודית
כתב הרמב"ם בהקדמה ל"שמונה פרקים" – כינוי להקדמה הנרחבת לחיבורו על "פרקי אבות", ועיקרו הסברים פילוסופיים על פי "תורת אריסטו":

בדברים האמורים ביקש הרמב"ם, שהמעיינים בכתביו לפירוש ה"משנה" בכלל ו"פרקי אבות" בפרט, יקבלו את דברי הפילוסופים היוונים (אפלטון, אריסטו ואחרים), שעליהם הוא מרחיב ומהם הוא מצטט מבלי לציין את שמות האומרים הנוכרים בני המושבות היווניות באיי הים התיכון ולחופו.

בדבריו ביקש הרמב"ם למנוע טענת אד הומינם נגד מקורותיו, ומפני שחשש מטענה זו הסתיר את שמות הפילוסופים, ולמרות זאת הסביר מדוע יש לקבל את דבריהם.

לאורך השנים הביטוי התקבל, ושימש בכתביהם של הוגים יהודים אחרים, ביניהם בספרו הפילוסופי (הכתוב עברית) של שלמה אבן גבירול, "וקבל האמת ממי שיאמר".

## שימוש בביטוי בעת החדשה
אייזק ניוטון פתח את ספרו 'מחברת לתלמיד' משנת 1661 באמרה זו.
## אהב את אפלטון, אך אהב את האמת יותר

ביטוי נוסף השולל אד הומינם הוא "**אהב את אפלטון אך אהב את האמת יותר**", המבקש להורות שאהבה והערצה לאישיות כלשהי לא תטשטש את הביקורת על דבריו.

## לקריאה נוספת
* אביעד הכהן, '"שמע האמת ממי שאמרה" – זה כלל גדול בתורת נחמה ליבוביץ', **[[עלון שבות]]** בוגרים, יג-יד (תשנ"ט-תשס"א),עמ' 71–92
* מ' מטלון, 'שמע האמת ממי שאמרה... בין תורה לפילוסופיה במשנת הרמב"ם', **נתיבה**, ב (תשע"ב), עמ' 3–341
* יצחק שילת, שמע האמת ממי שאמרה, **הקדמות הרמב"ם למשנה**, מעלה אדומים תשנ"ב, עמ' רנז-רסא
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מילים וביטויים בלטינית
פסק דין ריי נגד בלייר

**ריי נגד בלייר** היה פסק דין שניתן בידי בית המשפט העליון של ארצות הברית בשנת 1952. במוקד פסק הדין עמדה שאלת האלקטור הסורר. האם יש זכות למפלגה הדמוקרטית באלבמה לדרוש מכל מי שמעוניין להתמודד על תפקיד אלקטור בחבר האלקטורים להתחייב להצביע לכל מועמד שהמפלגה הדמוקרטית תציב. רוב השופטים השיבו על השאלה בחיוב. הם אמנם לא הכריעו שניתן להטיל סנקציות על האלקטור אם יפר התחייבותו (דבר שחוקיותו אושרה רק בפסק דין צ'יאפאלו נגד וושינגטון, פסק דין מאוחר בהרבה מ-2020). אבל הם קבעו שהמבנה המפלגתי שלבשה הפוליטיקה האמריקנית אחרי כינון החוקה והעובדה ששמות האלקטורים כבר מוסרים מפתקי ההצבעה תואמים למצב שבו האלקטור יהיה נטול שיקול דעת.

בדעת המיעוט קבע השופט רוברט ה. ג'קסון בהסכמת השופט דאגלס, שהחוקה מאפשרת לאלקטורים חופש הצבעה. אף שקיים מנהג שהאלקטור מצביע לפי מפלגתו אין ביכולת המנהג לבטל חוקה. הוא השווה את מצב חבר האלקטורים בעקבות הפסיקה לצפידת מוות. השופט הביע אהדתו לרעיון שלפיו חבר האלקטורים כולו יבוטל והנשיא ייבחר בבחירה ישירה. ברקע העתירה עמדה הגישה הגזענית של מועמדים לאלקטורים שלא רצו להצביע בעד מועמד ארצי שהמפלגה תכתיר ושיהיה אוהד לזכויות השחורים. אף על פי כן הטעים השופט ג׳קסון שבטווח הארוך ובנסיבות העתיד המשתנות אין זה פרוגרסיבי או ליברלי לאפשר למנגנון המפלגה הארצי לכפות רצונו על אלקטורים מדינתיים וליטול מהם את שיקול הדעת.

## הערות שוליים

קטגוריה:בית המשפט העליון של ארצות הברית: פסקי דין
קטגוריה:1952 בארצות הברית
קטגוריה:חבר האלקטורים
תותחי בטאסי

**תותחי בטאסי** (באנגלית: **Guns at Batasi**) הוא סרט דרמה בריטי משנת 1964, בבימויו של ג'ון גילרמן, עם ריצ'רד אטנבורו, ג'ק הוקינס, פלורה רובסון ומיה פארו בתפקידים הראשיים.

התסריט מבוסס על הרומן "המצור על בטרסי" מאת רוברט הולס  (1962). העלילה מתרחשת במדינה אפריקאית שהייתה עד לא מזמן בשלטון בריטי, שפורץ בה מרד נגד המשטר. הבריטים המעטים שנשארו לאמן את צבא הילידים נמצאים במצב מביך ובראשם רס"ר המחנה שעומד על שלו, לא נכנע לדרישות המורדים ויודע לשמור על כבודם ועל מסורת האתיקה של הצבא הבריטי.

ריצ'רד אטנבורו זכה בפרס באפט"א לשחקן הטוב ביותר בתפקיד ראשי.

זה תפקידה המשמעותי הראשון של מיה פארו בקולנוע ועל כך זכתה בפרס גלובוס הזהב לשחקנית חדשה ומבטיחה.

דאגלס סלוקומב זכה בפרס באפט"א לצילום הטוב ביותר.

## תקציר העלילה
מחנה אימונים של רובאי המלך האפריקנים, ליד העיר בטאסי במדינה שאך זה קיבלה עצמאות מבריטניה. את החיילים מאמנים סמלים בריטיים ובראשה רס"ר המחנה (Regimental Sargesnt Major) לודרדייל (ריצ'רד אטנבורו) שנמצא במחנה זה כבר 23 שנים.

במדינה מתחוללת הפיכה ומפקד המחנה, קולונל דיל (ג'ק הוקינס) מקבל פקודה להגיע לתדרוך אצל סגן הנציב הבריטי סיר ויליאם (ססיל פרקר) ולהעביר את הפיקוד במחנה לקפטן אברהם (ארל קמרון).

אחד ממפקדי הפלוגות, לוטננט בוניפס (ארל ג'ון) מחולל מרד ועוצר את קפטן אברהם. אברהם מצליח להימלט ולהגיע פצוע לחדר האוכל שם נותן לו לודרדייל מקלט.

לודרדייל מארגן את סמליו, מגיע למחסן הנשק ובצעקות מפחידות מכריח את הזקיף לתת לו לעבור ולפתוח את הנשקיה שם הם מצטיידים ברובים, מקלעים, רימוני יד ועוד.

למקום מגיעים חייל בריטי בשם וילקס (ג'ון לייטון) ואתו עובדת או"ם בשם קארן אריקסון (מיה פארו) שנתקעו בשדה התעופה. לודרדייל מחלק את האנשים לשמור על חדר האוכל. בין וילקס ואריקסון מתפתח רומן קצר.

מסבכת את המצב היא חברת הפרלמנט מיס ברקר-וייז (פלורה רובסון) שמגיעה לביקור ומתנגדת לפעילות המיליטריסטית של לודרדייל. היא מכירה את בוניפס ורוצה ללכת אליו ולסדר את העניינים ללא אלימות אך הוא לא נותן לה לעזוב את המקום גם לאחר איומיה שזה יעלה לו בתפקידיו בעתיד.

ברקר -וייז שמטפלת בקפטן הפצוע מצליחה להימלט ולהגיע לבוניפס ומגלה לו כי אברהם מוחזק בחדר האוכל. היא מכירה את בוניפס משהותו בבריטניה ומעריכה אותו כאדם מוסרי. היא מבקשת ממנו לדאוג לפנות את קפטן אברהם לבית חולים ורק מאוחר היא מבינה שהוא עומד לרצוח אותו לאחר שהוא מודיע לה כי "בארצו יש סטנדרטים אחרים"

בוניפס מציב שני תותחי בופורס 40 מ"מ מול חדר האוכל ונותן אולטימטום של שעה להסגיר את קפטן אברהם אחרת יפגיז ויהרוס את המבנה ואת הנמצאים בו. לודרדייל לא נרתע ומתכנן פעולת נגד. הוא וווילקס (שנבחר בהגרלה), מצטיידים ברימונים ואוגפים את התותחים בעוד שהסמלים מארגנים שירה ונגינה שמסיחה את דעתם של החיילים הילידים. הם מצליחים להגיע לתותחים, להניח עליהם רימוני יד ולפוצץ אותם.

לאחר זמן קצר מגיע למקום קולונל דיל ומודיע ללודרדייל כי הוקמה ממשלה חדשה וכי בוניפס הוא כעת קולונל ודורש כי לודרדייל יעזוב את המדינה תוך 24 שעות. הקולונל לוחש לו כי לדעתו פעל כיאות. לודרדייל פוסע בגאווה במחנה לקראת תפקידו הבא.

## צוות השחקנים

## קישורים חיצוניים

* קדימון לתותחי בטאסי, באתר יוטיוב
* תותחי בטאסי, באתר TCM
* סצנת ההצדעה, באתר יוטיוב

קטגוריה:סרטי דרמה בריטיים
קטגוריה:סרטי פוקס המאה ה-20
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים בריטיים
קטגוריה:סרטים המבוססים על רומנים בריטיים